Ушанаванне Слуцкага збройнага чыну. Фота - Фэйсбук
Актывісты руху «За свабоду», што прыехалі на Случчыну, каб ушанаваць герояў Слуцкага збройнага чыну, скардзяцца на перашкоды міліцыі.
Ушанаванне пачалося з сяла Грозаў Капыльскага раёна.
«Мы рухаемся да Слуцку для ўдзелу ў акцыі да гадавіны Слуцкага збройнага чыну. Па дарозе ўшаноўваем памяць паўстанцаў. Першая кропка Грозава. Супрацоўнік мясцовай міліцыі папярэдзіў пра несанкцыяванае мерапрыемства. Яшчэ адзін здымаў усіх на відэа», – паведамляюць актывісты «За свабоду» ў сваёй суполцы ў Фэйсбуку.
Партыя БНФ і рух «За свабоду» збіраюцца правесці сёння мітынг у Слуцку. Збор удзельнікаў пачнецца а 14.30 каля гарадскога стадыёна ў Слуцку, з боку вуліцы Віленскай, 14. Ад 15.00 – дэманстрацыя па пешаходнай дарожцы да гарадскога парку культуры. Ад 15.20 – мітынг у гарадскім парку культуры па вуліцы Віленскай, 10.Насуперак практыцы апошніх гадоў, чыноўнікі Слуцкага райвыканкаму ў гэтым годзе змянілі маршрут запланаванай дэманстрацыі, не дазволіўшы заяўнікам акцыі прайсці калонай па галоўнай вуліцы Слуцку, як было запланавана паводле заяўкі.
Збор удзельнікаў пачнецца а 14.30 каля гарадскога стадыёна ў Слуцку, з боку вуліцы Віленскай, 14. Ад 15.00 – дэманстрацыя па пешаходнай дарожцы да гарадскога парку культуры. Ад 15.20 – мітынг у гарадскім парку культуры па вуліцы Віленскай, 10.
Тэгі: актывісты, акцыі, міліцыя, Слуцкае паўстанне, Слуцкі збройны чын